13. ΝΟΜΟΘΕΤ. ΔΙΑΤΑΓΜΑ υπ’ αριθ. 387 της 20/20 Δεκ. 1969 (ΦΕΚ Α΄ 278) Περί εξουσιοδοτήσεως του Υπουργού των Οικονομικών προς σύναψιν συμβάσεως μεταξύ του Ελληνικού Δημοσίου και της Εταιρείας Διαχειρίσεως των ειδών του Μονοπωλίου Ελληνικού Δημοσίου. Άρθρ.1.-Εξουσιοδοτείται ο Υπουργός των Οικονομικών, όπως δια συμβάσεως συναφθησομένης, εντός δύο μηνών από της δημοσιεύσεως του παρόντος, μετά της Εταιρείας Διαχειρίσεως των ειδών του Μονοπωλίου Ελληνικού Δημοσίου, παρατείνη την ισχύν της μεταξύ του Ελληνικού Δημοσίου και της Εταιρείας ταύτης από 29 Αυγ. 1936 συμβάσεως, περί διαχειρίσεως των μονοπωλιακών ειδών, ως αύτη ισχύει μετά τας γενομένας τροποποιήσεις και συμπληρώσεις δια μεταγενεστέρων ειδικών συμβάσεων. Η παράτασις γενήσεται δια χρονικόν διάστημα ενός έτους από της λήξεως της προθεσμίας της τασσομένης δια της από 21 Σεπτ. 1959 συμβάσεως, ήτοι δια το από 1ης Ιαν. 1970 μέχρι της 31ης Δεκ. 1970 χρονικόν διάστημα και υπό τους ισχύοντας ιδίους όρους των εν ισχύϊ συμβάσεων. Η αμοιβή της Εταιρείας δεν δύναται να ορισθή εις ποσόν ανώτερον των δραχ. 1.600.000 ετησίως. Δια συμβάσεως μεταξύ Ελληνικού Δημοσίου και της ανωτέρω Εταιρείας της 12/16 Δεκ. 1970 (ΦΕΚ Α΄ 274), η σύμβασις της 29 Αυγ. 1936 παρετάθη μέχρι 31 Δεκ. 1971. Άρθρ.2.-Ο Υπουργός των Οικονομικών δύναται, ένα μήνα προ της λήξεώς της, να παρατείνη την κατ’ άρθρ. 1 σύμβασιν επί έν εισέτι έτος και υπό τους αυτούς όρους. Άρθρ.3.-Αι δυνάμει του παρόντος συναφθησόμεναι συμβάσεις απαλλάσσονται των τελών χαρτοσήμου ως και οιουδήποτε άλλου τέλους, εισφοράς ή δικαιώματος υπέρ του Δημοσίου ή τρίτων. 